Carpodacus dubius

Carpodacus dubius — Vüroklar fəsiləsinə aid quş növü.
 Ümumi məlumat 
Bu növə Çinin mərkəzi hissəsində və Şərqi Tibetdə rast gəlinir. Təbii yaşayış mühiti mülayim meşələr və mülayim kolluqlardır. Bu növ bir zamanlar Himalay ağqaş mərciməkquşunun (Carpodacus thura) yarımnövü hesab edilsə də, sonradan müstəqil növ statusuna yüksəldilmişdir. Bu, DNT ardıcıllıqlarının filogenetik təhlili ilə dəstəklənmişdir.

Carpodacus dubius orta ölçüsü 9–25 sm arasındadır. Erkək fərdin üzü və alt hissəsi parlaq çəhrayı rəngdədir. Dişi fərd isə bütün bədənində zolaqlı qəhvəyi rəngdədir və alt hissələri daha açıq rəngdədir. Dimdiyi qısa və konik şəkildədir.

Carpodacus dubius Çinin mərkəzi hissəsində və Şərqi Tibetdə yaşayır. Bu növ mülayim meşələrdə, mülayim kolluqlarda, yarıaçıq kolluqlarda, meşələrdə və meşə kənarlarında, təxminən 3000–4800 metr yüksəklikdə rast gəlinir.
Adətən təpəlik və kolluqlu ərazilərdə qışlayır, bəzən daha aşağı yüksəkliklərdə də müşahidə edilir. Çin ağqaş mərciməkquşu qranivor qidalanmaya uyğunlaşmışdır və kiçik qruplar halında yerdə qidalanır.
Tez-tez bir sıra burun səsləri çıxarır.

Yuva adətən kolluqlarda yerləşir. Budaqlar, otlar, mamır və ağac qabığı parçalarından hazırlanmış fincan şəklindədir və içərisi çox incə otlar və tüklərlə döşənir. Adətən 4–6 yumurta qoyur.

Üç yarımnövü məlumdur:
 "C. d. deserticolor" – Çinin qərb hissəsində (şimal-şərqi Qinghay);
 "C. d. dubius" – Çinin qərb hissəsində (cənub-şərqi Qinghaydan cənub-şərqi Qansuya, cənubi Ninsya və şimali Syuçuan);
 "C. d. femininus" – Cənub-şərqi Tibetdən cənub-qərb Çinə (qərb Syuçuan və şimal Yunnan).

 Qorunma statusu 
Populyasiya sabitdir və Beynəlxalq Təbiəti Mühafizə Birliyi (IUCN) Carpodacus dubiusu "az qayğı tələb edən" kimi qiymətləndirib.

 Həmçinin bax 
 Carpodacus davidianus
 Carpodacus ferreorostris

 İstinadlar 

 Xarici keçidlər 

Kateqoriya:Əlifba sırasına görə heyvanlar
Kateqoriya:Asiya Amerika quşları
Kateqoriya:Qırmızı kitaba görə az qayğı tələb edən növlər